CELEX: 32010R0413
Language: sl
Date: 2010-05-12 00:00:00
Title: Uredba Komisije (EU) št. 413/2010 z dne 12. maja 2010 o spremembi prilog III, IV in V k Uredbi (ES) št. 1013/2006 Evropskega parlamenta in Sveta o pošiljkah odpadkov zaradi upoštevanja sprememb, sprejetih s Sklepom Sveta OECD C(2008) 156 (Besedilo velja za EGP)

13.5.2010   
            
            
               SL
            
            
               Uradni list Evropske unije
            
            
               L 119/1
            
         UREDBA KOMISIJE (EU) št. 413/2010
   z dne 12. maja 2010
   o spremembi prilog III, IV in V k Uredbi (ES) št. 1013/2006 Evropskega parlamenta in Sveta o pošiljkah odpadkov zaradi upoštevanja sprememb, sprejetih s Sklepom Sveta OECD C(2008) 156
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (1) in zlasti člena 58(1)(a) Uredbe,
   ob upoštevanju naslednjega:
   
               (1)
            
            
               Delovna skupina za preprečevanje in recikliranje odpadkov (WGWPR) Organizacije za gospodarsko sodelovanje in razvoj (OECD) se je dogovorila, da bo pojasnila besedilo klasifikacijske številke B1030 Priloge IX k Baselski konvenciji. Sprememba navedene klasifikacijske številke je bila sprejeta s Sklepom Sveta OECD C(2008) 156, in jo je treba še sprejeti v skladu z Baselsko konvencijo. V pričakovanju sprejetja s strani konference pogodbenic Baselske konvencije in spremembe Priloge V k Uredbi (ES) št. 1013/2006 je primerno, da se to pojasnilo vključi v zakonodajo Unije.
            
         
               (2)
            
            
               Delovna skupina za preprečevanje in recikliranje odpadkov (WGWPR) Organizacije za gospodarsko sodelovanje in razvoj (OECD) se je na svojem 11. zasedanju aprila 2008 dogovorila o spremembi besedila klasifikacijske številke AA010 na oranžnem seznamu odpadkov OECD. Sprememba navedene klasifikacijske številke je bila sprejeta s Sklepom Sveta OECD C(2008) 156. Zato je primerno navedeno spremembo vključiti v zakonodajo Unije.
            
         
               (3)
            
            
               Uredbo (ES) št. 1013/2006 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 18 Direktive 2006/12/ES Evropskega parlamenta in Sveta (2) –
            
         SPREJELA NASLEDNJO UREDBO:
   Člen 1
   Priloge III, IV in V k Uredbi (ES) št. 1013/2006 se spremenijo v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. maja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 190, 12.7.2006, str. 1.
   
      (2)  UL L 114, 27.4.2006, str. 9.
   
      PRILOGA
      Priloge III, IV in V se spremenijo na naslednji način:
      
                  1.
               
               
                  Tretji odstavek v delu I Priloge III se nadomesti z naslednjim:
                  „Za namene te uredbe:
                  
                              (a)
                           
                           
                              se sklicevanja na seznam A v Prilogi IX k Baselski konvenciji razumejo kakor sklicevanja na Prilogo IV te uredbe;
                           
                        
                              (b)
                           
                           
                              v baselski klasifikacijski številki B1020 izraz ‚masivna obdelana oblika‘ vključuje vse kovinske nedisperzne (3) oblike ostankov, ki so navedeni tam;
                           
                        
                              (c)
                           
                           
                              baselska klasifikacijska številka B1030 se glasi: ‚Ostanki, ki vsebujejo težko taljive kovine‘;
                           
                        
                              (d)
                           
                           
                              del baselske klasifikacijske številke B1100, ki se nanaša na ‚žlindro iz proizvodnje bakra‘ itn., se ne uporablja, namesto tega se uporablja klasifikacijska številka (OECD) GB040 v delu II;
                           
                        
                              (e)
                           
                           
                              baselska klasifikacijska številka B1110 se ne uporablja, namesto nje se uporabljata klasifikacijski številki (OECD) GC010 in GC020 v delu II;
                           
                        
                              (f)
                           
                           
                              baselska klasifikacijska številka B2050 se ne uporablja, namesto nje se uporablja klasifikacijska številka (OECD) GG040 v delu II;
                           
                        
                              (g)
                           
                           
                              za napotilo v baselski klasifikacijski številki B3010 na odpadke iz fluoriranih polimerov se šteje, da vključuje polimere in kopolimere fluoriranega etilena (PTFE).“
                           
                        
            
                  2.
               
               
                  Klasifikacijska številka AA010 v delu II Priloge IV se nadomesti z naslednjim:
                  
                              „AA010
                           
                           
                              261900
                           
                           
                              Žlindra, škaja in drugi odpadki iz železarske in jeklarske industrije (3)“.
                           
                        
            
                  3.
               
               
                  Klasifikacijska številka AA010 na seznamu B v delu 3 Priloge V se nadomesti z naslednjim:
                  
                              „AA010
                           
                           
                              261900
                           
                           
                              Žlindra, škaja in drugi odpadki iz železarske in jeklarske industrije (5)“.